Mark II kom i 1974 som en produksjonsforenkling. Her ble oppdriftsrommene støpt sammen med skroget, noe som ga bedre styrke og enklere produksjon. Oppdriftsrommet forut ble gjort noe lavere og strekker seg lenger akterover mot masten. Oppå tanken er det dermed et stuerom mellom tanken og fordekket. Tanken har ikke lenger funksjon som stuerom. Generelt ble stuemulighetene mindre og dårligere med Mark II. Videre ble det lagt oppdrift under sidedekket. Denne oppdriften gjør at denne modellen lettere går helt rundt ved en kullseiling.